FI
C 463/24
Euroopan unionin virallinen lehti
5.12.2022
Tuomiolauselma 1) Takaisinsaantihakemus 25.6.2020 annettuun yksipuoliseen tuomioon Malacalza Investimenti v.
EKP, T-552/19, EU: T:2020:294, jolla kumottiin EKP:n 12.6.2019 tekemä päätös, jolla oli evätty oikeus tutustua EKP:n 1.1.2019 tekemään päätökseen, jolla Banca Carige SpA asetettiin väliaikaiseen hallintoon, sekä tähän liittyviin muihin asiakirjoihin, hylätään ja näin ollen EKP:n 12.6.2019 tekemän päätöksen kumoaminen yksipuolisella tuomiolla pysytetään voimassa.
2) EKP velvoitetaan korvaamaan oikeudenkäyntikulut.
(1)
EUVL C 328, 30.9.2019.
Unionin yleisen tuomioistuimen tuomio 28.9.2022 – LAICO v. neuvosto (Asia T-627/20) (1) (Yhteinen ulko- ja turvallisuuspolitiikka – Libyan tilanteen johdosta määrättävät rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu – Kantajan nimen pysyttäminen luettelossa – Ilmeinen arviointivirhe) (2022/C 463/32) Oikeudenkäyntikieli: englanti Asianosaiset Kantaja: Libyan African Investment Company (LAICO) (Tripoli, Libya) (edustajat: asianajajat A. Bahrami ja N. Korogian­ nakis) Vastaaja: Euroopan unionin neuvosto (asiamiehet: M.-C. Cadilhac ja V. Piessevaux)
Oikeudenkäynnin kohde Kantaja vaatii SEUT 263 artiklaan perustuvalla kanteellaan kumoamaan yhtäältä Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta 30.7.2020 annetun neuvoston täytäntöönpanopäätöksen (YUTP) 2020/1137 (EUVL 2020, L 247, s. 40) ja Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta 29.7.2021 annetun neuvoston päätöksen (YUTP) 2021/1251 (EUVL 2021, L 272, s. 71), siltä osin kuin niissä pysytetään kantajan nimi Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31.7.2015 annetun neuvoston päätöksen (YUTP) 2015/1333 (EUVL 2015, L 206, s. 34) liitteessä IV olevassa yhteisöjen luettelossa, sekä toisaalta Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta 30.7.2020 annetun neuvoston täytäntöönpanoasetuksen (EU) 2020/1130 (EUVL 2020, L 247, s. 14) ja Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta annetun asetuksen (EU) 2016/44 21 artiklan 2 kohdan täytäntöönpanosta 29.7.2021 annetun neuvoston täytäntöönpanoasetuksen (EU) 2021/1241 (EUVL 2021, L 272, s. 1), siltä osin kuin niissä pysytetään kantajan nimi Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18.1.2016 annetun neuvoston asetuksen (EU) 2016/44 (EUVL 2016, L 12, s. 1) liitteessä III olevassa yhteisöjen luettelossa.
Tuomiolauselma 1) Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöön­ panosta 30.7.2020 annettu neuvoston täytäntöönpanopäätös (YUTP) 2020/1137 ja Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta 29.7.2021 annettu neuvoston päätös (YUTP) 2021/1251 kumotaan siltä osin kuin niissä pysytetään Libyan African Investment Companyn (LAICO) nimi Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31.7.2015 annetun neuvoston päätöksen (YUTP) 2015/1333 liitteessä IV olevassa yhteisöjen luettelossa.